Eslaviar dantzak

Eslaviar dantzak Antonin Dvořák txekiar konposatzaileak 1878 eta 1886 bitartean orkestrarentzat konposatutako 16 lanen sail bat da. Bi taldetan argitaratu ziren: Opuz 46 eta Opus 72. Jatorrian lau eskura jotako pianoarentzat idatzia, eslaviar dantzak Johannes Brahms alemaniar konposatzailearen hungariar dantzetan inspiratu ziren. Dvořáken argitaletxeak eskatuta konposatuak izan ziren. Musika lanak, animatuak eta nabarmenki nazionalistak, bere garaian ondo hartuak izan ziren, eta gaur egun konposatzaile honen lanik gogoangarrienen artean daude, batzuetan kultura herrikoian agertuz.

 Konposaketa 
Eslaviar Dantzak Op. 46 argitaratu baino lehen, Dvořák konposatzaile nahiko ezezagun bat izan zen. Horren ondorioz, Austriar Estatuaren Musikaren Sariaren beka eskatu zuen, bere konposaketa lana finantzatzeko asmoz. Saria 4 urtetan 3 aldiz irabazi ondoren (1874, 1876 eta 1877) Johannes Brahmsek, beka emateko ardura zuen batzordeko kide bezala, Dvořáki bere editorea aurkeztu zion, Fritz Simrock. Simrockek argitaratutako Dvořáken lehen lana Moravian duets izenekoa izan zen, arrakasta izan zuena. Animatuta, Simrockek konposatzaileari antzeko ezaugarriak zituen dantza batekin zerbait idazteko eskatu zion.

Nola hasi ez zekiela, Dvořákek Brahmsen hungariar dantzak erabili zituen eredu bezala, baina soilik eredu bezala, bi lanen artean diferentzia garrantzitsu batzuk baitaude. Adibidez, Brahmsek Hungariako melodia herrikoiak erabili zituen bitartean, Dvořákek soilik eslaviar musika herrikoiko erritmo bereizgarriak erabili zituen: melodiak erabat bereak dira. Simrock berehala harrituta geratu zen Dvořáken musikagatik (jatorrian lau eskurekin jotzeko pianoarentzat idatzia) eta konposatzaileari orkestrarentzako bertsio bat eskatu zion. Bi bertsioak urte berean argitaratu ziren, eta berehala lortu zuen Dvořákek nazioarteko ospea. Dvořáken Op. 46ko dantzen arrakasta handiak Simrock 1886an beste Eslaviar Dantza talde bat eskatzera eraman zuen. Eslaviar dantzen hurrengo sailak, Opus 72a, mundu mailan antzeko harrera izan zuen.

 Musika 
Dvořákek bere musika oinarritzen duen dantza moten artean furianta, dumka, mazurka, sousedska, odzemeka, spacirka, skočna, koloa eta polonesa daude. Lan bakoitzaren ikuskizun oso batek 40 minutu inguru irauten du.

 Opus 46 
 1.a do maiorrean (Furiant)
 2.a mi minorrean (Dumka)
 3.a la bemol maiorrean (Polka)
 4.a fa maiorrean en (Sousedská)
 5.a la maiorrean (Skočná)
 6.a re maiorrean (Mazurka)
 7.a do minorrean (Skočná)
 8.a sol minorrean (Furiant).

 Opus 72 
Lan honetako dantzak, batzuetan lehenetatik bananduta zenbatzen dira eta beste batzuetan 9tik 16rako zenbakiekin. Edizio gehienek bi zenbakiak ematen dituzte.

 1.a (9) si bemol maiorrean (Odzemek)
 2.a (10) Mi minorrean (Starodávny)
 3.a (11) fa maiorrean (Skočná)
 4.a (12) re bemol maiorrean (Dumka)
 5.a (13) si bemol minorrean (Špacírka)
 6.a (14) si bemol maiorrean (Starodávný ( "antzinakoa"))
 7.a (15) do maiorrean (Kolo)
 8.a (16) la bemol maiorrean (Sousedská)

 Orkestazioa 
Egurrezko haize musika tresnak
 Piccoloa
 2 zehar txirula
 2 oboe
 2 klarinete
 2 fagotMetalezko haizezko musika tresnak 4 tronpa
 2 tronpeta
 3 tronboiPerkusiozko musika tresnak Tinbalak
 Txindatak
 Dunbalak
 TriangeluaHarizko musika tresnak: 1.a 2Biolin
 Biolak
 Biolontxeloak
 Kontrabaxuak

 Kanpo estekak 
 opus 46aren partitura
 opus 72aren partitura

Kategoria:Musika